《春日重游瓦官寺》
明代·苏民怀

烟雨满重城，晓策西南辔。寂寞凤凰台，凄清瓦官寺。

竹色净禅凤，葳蕤锁深翠。几树杏花红，馀英布初地。

高阁既虚明，层轩亦幽邃。老僧逢白头，共话前朝事。

刻画何年碑，上有升元字。午梵闻山钟，清贡修香糒。

一到空尘缘，再到空妄累。嘈嘈濯龙门，喧喧动车骑。

何似此中游，独往有深致。

作者简介：苏民怀，字子仁，一字懋德。南海人。明世宗嘉靖四十三年（一五六四）举人。初官赵州，入为国子监丞，迁刑部主事，改户部，历郎中，终朗宁知府。著有《吹池稿》。清温汝能《粤东诗海》卷三二有传。